**Lontoon pörssi** (engl. *London Stock Exchange, LSE*) on Lontoon Cityssä, Britanniassa toimiva pörssi. Se perustettiin vuonna 1801, ja se on nykyään yksi maailman suurimmista pörsseistä. Markkina-arvoltaan mitattuna se on ollut vuosina 2014–2015 maailman 3.–5. suurin pörssi. Maaliskuussa 2016 kerrottiin Lontoon pörssin yhdistymisestä Deutsche Börsen kanssa laajemmaksi pörssikonserniksi ja tähän liittyen uuden pörssejä hallinnoivan UK TopCo -holdingyhtiön perustamisesta.

Pater Noster Square Lontoossa. Lontoon pörssin uusi rakennus oikealla.
Sisäänkäynnin viereistä seinää koristaa Lontoon pörssin vaakuna.
Lontoon pörssin käytetyin indeksi on FTSE 100 -indeksi. Lontoon pörssin kasvu-yritysten AIM-listan kehitystä seuraa esimerkiksi FTSE AIM 100 -indeksi.

Lontoon pörssin omistaa London Stock Exchange Group plc -niminen yhtiö, joka on myös listattu samaan pörssiin. Yhtiö hankki vuonna 2007 omistukseensa myös Italian pörssin. Yhtiön suurimpia osakkeenomistajia ovat Dubain pörssi ja Qatarin valtion investointiyhtiö.

Lontoon pörssi on ollut viime vuosina useiden eri pörssien kiinnostuksen kohteena. Viimeksi ostotarjouksen pörssistä teki vuonna 2005 yhdysvaltalainen tekno-osakkeiden pörssi Nasdaq, joka oli valmis lunastamaan pörssin 3,5 miljardilla eurolla. Nasdaq kuitenkin veti tarjouksensa takaisin.

Yhdistymisneuvottelut ja -sopimus Deutsche Börsen kanssa 2016
-------------------------------------------------------------

Helmikuun 23. päivänä 2016 Lontoon pörssi vahvisti neuvottelevansa saksalaisen, Frankfurtin pörssiä operoivan Deutsche Börsen (Saksan pörssi) kanssa yritystensä yhdistämisestä. Esityksen mukaan Deutsche Börsen osakkeenomistajat saisivat 54,4 prosenttia ja Lontoon pörssin osakkeenomistajat 45,6 prosenttia uuden suuren pörssikonsernin osakkeista. Pian tämän jälkeen New Yorkin pörssin omistaja yhdysvaltalainen Intercontinental Exchange -yhtiö ilmoitti aikeistaan tehdä ostotarjous Lontoon pörssistä. Myös Chicagossa päämajaa pitävä CME Group ilmoitti ostohaluistaan.

Yhdistymissopimuksen syntymisestä Deutsche Börsen kanssa viestittiin 16. maaliskuuta 2016. Sopijaosapuolet suosittelivat sopimuksen hyväksymistä osakkeenomistajilleen. Uuden yhdistyneen pörssiryhmittymän hallitsemiseksi on perustettu holdingyhtiö UK TopCo. Deutsche Börse AG:sta ja Lontoon pörssistä tulisi julkisesti noteeratun UK TopCo -osakeyhtiön tytäryrityksiä, mutta niiden kotipaikka säilyisi ennallaan. Pörssiryhmittymän pääkonttori olisi sekä Lontoossa että Frankfurtissa. Ryhmittymän hallituksen puhjeenjohtajaksi nimitettiin Donald Brydon, varapuheenjohtajaksi Joachim Faber, toimitusjohtajaksi Carsten Kengeter ja talousjohtajaksi David Warren (CFO).

Euroopan komissio esti kuitenkin maaliskuussa 2017 fuusioitumisen ja kertoi että kauppa olisi luonut monopolin.

Lähteet
-------

1. 1 2  2015 Stock Exchange Market Capitalization  26.10.2015. caproasia.com. Viitattu 23.2.2016. (englanniksi)
2. 1 2  London Stock Exchange Group preliminary results for the year ended 31 December 2015 London Stock Exchange Group, lseg.com.  Arkistoitu 10.3.2016. Viitattu 17.3.2016. (englanniksi)
3. 1 2 3  Arkistoitu kopioDeutsche Börse AG and London Stock Exchange Group plc agree to industry-defining merger (pdf) (Lehdistötiedote)  16.3.2016. deutsche-boerse.com.  Arkistoitu 27.3.2016. Viitattu 23.3.2016. (englanniksi)
4. ↑  Top 10 largest stock exchanges  29.4.2014. chinadaily.com.cn. Viitattu 23.2.2016. (englanniksi)
5. ↑  Pablo Erbar: 20 Largest Stock Exchanges in the World  11.11.2014. insidermonkey.com. Viitattu 23.2.2016. (englanniksi)
6. ↑  Equity - 1.1 - Domestic market capitalization (USD millions), Monthly Reports (pdf tai xls) (Tammikuun 2016 tilasto. Sivusto vaatii käyttäjän rekisteröitymisen) World Federation of Exchanges (WFE), world-exchanges.org. Viitattu 23.2.2016. (englanniksi)
7. ↑  Companies London Stock Exchange Group. Viitattu 9.3.2016. (englanniksi)
8. ↑  AIM - FTSE AIM 100 London Stock Exchange Group. Viitattu 9.3.2016. (englanniksi)
9. ↑  Shareholders London Stock Exchange Group.  Arkistoitu 17.1.2011. Viitattu 27.12.2010. (englanniksi)
10. ↑  London Stock Exchange in merger talks with Deutsche Börse theguardian.com. Viitattu 23.2.2016. (englanniksi)
11. ↑  Annette Blencowe: Lontoon pörssistä kehkeytymässä kamppailu: New Yorkin pörssin omistaja harkitsee ostotarjousta *Yle Uutiset*.  1.3.2016.
12. ↑  Alex af Heurlin: Lontoon pörssillä useampi ostajaehdokas, osake jyrkässä nousussa *Arvopaperi*.  1.3.2016. Talentum.
13. ↑  London Stock Exchange and Deutsche Boerse agree merger *BBC News*.  16.3.2016. Viitattu 23.3.2016. (englanniksi)
14. ↑  London Stock Exchange-Deutsche Boerse deal blocked by EU BBC. Viitattu 11.9.2020. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Lontoon pörssi**.
* Lontoon pörssin virallinen sivusto